Не ўпэўненая, што трэба зараз займацца ідэйным змаганнем з летувісамі наконт назвы краіны, гэтаксама як з палякамі наконт іх разумення Заходняй Беларусі як Ўсходніх крэсаў і г.д.. Калі ў самой беларускай нацыі будзе сфармаванае трывалае ўяўленне пра сваю гісторыю, свой нацыянальны погляд, згодна з якім вытокі і праявы нашай дзяржаўнасці можна шукаць і ў Полацкім княстве, і у ВКЛ, і ў БНР, а не толькі ў БССР, калі знікне комплекс нацыянальнай непаўнавартасці, тады зусім залішнімі пададуцца і розныя праекты перайменавання краіны.